You Could Be Mine

„You Could Be Mine“ je skladba americkej rockovej skupiny Guns N’ Roses z ich štvrtého štúdiového albumu Use Your Illusion II z roku 1991. Skladba bola vydaná ako siedmy singel skupiny, a zároveň prvý z albumov Use Your Illusion, v júni 1991. Singel dosiahol 29. miesto v americkom rebríčku Billboard Hot 100 a 3. miesto v britskom rebríčku UK Singles Chart.

Pôvodne bola skladba vydaná ako úvodná skladba k filmu Terminátor 2: Deň zúčtovania (1991) režiséra Jamesa Camerona.

História
Skladba má minútový bicí a gitarový úvod. Bola hraná počas záverečných titulkov k filmu Terminátor 2: Deň zúčtovania a tiež bola použitá v niektorých scénach filmu. V originálnom scenári bola použitá skladba „I Wanna Be Sedated“ od skupiny Ramones. Takisto bola hraná v ďalšom filme série Terminátor, Terminator 4: Salvation.

Hudobné video
Arnold Schwarzenegger sa vo videu objavil ako Terminátor T-800 z filmu, ktorý prichádza na koncert skupiny Guns N’ Roses s cieľom zabiť členov skupiny. Po skončení piesne Terminátor stretne skupinu keď odchádza z koncertu a pohľadom zhodnocuje jej členov. Keď sa dostane až k poslednému Axl Roseovi, zhodnotí, že ich zabitie by bolo "škoda munície". Potom chvíľu hľadí na Axla Rosea, zaškerí sa a odchádza preč.

Zoznam skladieb
CD singel Geffen 19039
 „You Could Be Mine“ - 5:44
 „Civil War“ – 7:41

7" singel Geffen GES 19039
 „You Could Be Mine“ (LP verzia) - 5:44
 „Civil War“ (LP verzia) – 7:38

Zostava
 Axl Rose – hlavný spev
 Slash – sólová gitara
 Izzy Stradlin – rytmická gitara, sprievodný spev
 Duff McKagan – basová gitara, sprievodný spev
 Matt Sorum – bicie

Pozície v rebríčkoch

Referencie

Zdroj

Single z 1991
Piesne Guns N’ Roses
Heavymetalové piesne
Hardrockové piesne
Piesne z 1991